SET สัปดาห์นี้ Sideways จับตาตัวเลขส่งออกเม.ย.-ค่าเงินบาท ชู BE8-JMT-KCE เด่นสุด
โนมูระฯ” ชี้ SET สัปดาห์นี้ Sideways  จับตาตัวเลขส่งออกเม.ย.-ค่าเงินบาท กลยุทธ์ถือหุ้น 60% เน้นหุ้นเติบโตพื้นฐานแกร่ง-ได้ประโยชน์บาทอ่อน ชู BE8-JMT-KCE เด่นสุด
SET สัปดาห์นี้ Sideways จับตาตัวเลขส่งออกเม.ย.-ค่าเงินบาท ชู BE8-JMT-KCE เด่นสุด
24 พ.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (23-27พ.ค.2565) จากบทวิเคราะห์บล.โนมูระ พัฒนสิน โดยระบุว่า ดัชนีตลาดหุ้นไทย “Sideways” โดยมีแนวต้าน 1,643-1,652 จุด ส่วนแนวรับ 1,604-1,592 จุด โดยแนะติดตามตัวเลขชี้นำเศรษฐกิจสหรัฐฯ โดยวันที่ 24 พ.ค.2565 ผลสำรวจ Maufacturing PMI พ.ค. 2565 ตลาดคาดที่ 57.9 จุด ลดลงจาก 59.2 จุด เม.ย.2565  และติดตามผลสำรวจ Service PMI พ.ค. 2565 ตลาดคาด 55.2 จุด ลดลงจาก เม.ย. 2565 อยู่ที่ 55.6 จุด,
นอกจากนี้ติดตามมุมมองคณะกรรมการ Fed ในเรื่องมุมมองทิศทางการกำหนดวางแนวนโยบายการเงิน ในภาวะที่เงินเฟ้อเริ่มส่งผลกระทบต่อเศรษฐกิจว่าจะ NOMURA คาดเรื่องการปรับขึ้นดอกเบี้ยนโยบาย มิ.ย. ก.ค. ครั้งละ 75 bps ส่วน ก.ย.ต.ค. และ ธ.ค. ครั้งละ 25 bps แต่จะ ตรงกับตลาดที่ มิ.ย. ก.ค. ขึ้นครั้งละ 50 bps
อีกทั้งวันที่ 27 พ.ค. ติดตาม Core PCE index ของสหรัฐฯ ตลาดคาดโต 4.9% เทียบช่วงเดียวกันของปีก่อน,โต 0.3%  เทียบเดือนก่อนหน้า vs prev. โต 5.2% เทียบช่วงเดียวกันของปีก่อน
ด้านทางการจีนเตรียมออกแผนกระตุ้นเศรษฐกิจทั้งการเงินการคลังวงเงิน 5.3 ล้านเหรียญฯ โดยเน้นการลงทุนรัฐฯเป็นหลัก บวกต่อหุ้นกลุ่มพลังงาน (TOP), ปิโตรเคมี (IVL, PTTGC), เดินเรือ (TTA, PSL) และกลุ่มส่งออกชิ้นส่วนฯ, อาหาร (KCE, HANA, CPF)
นอกจากนี้ติดตามการฟื้นตัวของกิจกรรมต่างๆ หลัง ศบค. ทยอยคลายล็อกกิจกรรมเศรษฐกิจส่วนใหญ่ และกรอบเวลาเปลี่ยน COVID สู่โรคประจำถิ่น และติดตามผลการเลือกตั้งผู้ว่า กทม.  คาดบ่งชี้คะแนนนิยมประชาชนต่อพรรคการเมืองหลักในปัจจุบัน
อีกทั้งติดตามตัวเลขส่งออกไทย เม.ย.2565  ตลาดคาดโต 14.6%  เทียบช่วงเดียวกันของปีก่อน และเทียบ prev. โต 19.5% เทียบช่วงเดียวกันของปีก่อนบวกกับ ค่าเงินบาทระยะสั้นคาดอยู่ในโซนอ่อนค่าเทียบดอลลาร์สหรัฐฯ ล่าสุดอยู่บริเวณ 34.3 บาท หนุนหุ้น BDMS, KCE, SAPPE, ASIAN, GFPT, CPF, MEGA
กลยุทธ์การลงทุน : ถือหุ้น 60% โดยให้พิจารณาลดน้ำหนักลงราว 5%-10% ในช่วงสัปดาห์หน้า หาก SET ขึ้นทดสอบบริเวณ 1,638-1,654 จุด แต่หากมีประเด็นลบกด SET ปรับลงบริเวณ 1,550-1,580 จุด ให้พิจารณาเป็นโซนแรกการเพิ่มน้ำหนัก 5%-10% ระยะสั้นมองตัวเลือกหุ้นเทคฯ/เติบโตที่มีพื้นฐานแกร่ง JMT, JMART KCE, BE8, BBIK, INSET, CHAYO ที่คาดได้ Sentiment บวก Bond Yield สหรัฐฯ 10 ปีที่เริ่มทรง 2.8%-2.9% และหุ้นได้ประโยชน์บาทอ่อน (SAPPE, KCE, ASIAN, GFPT, MEGA, CPF, BDMS, BCH)
หุ้นเด่นสัปดาห์นี้ : แนะนำ BE8, JMT, KCE  โดย BE8 ราคาเป้าหมาย 70 บาท ศักยภาพสูงขึ้นหลังควบรวม และมี Valuation อยู่ในจุดยังน่าสนใจ ส่วน JMTราคาเป้าหมาย 100 บาท หุ้นปรับตัวลงไม่สอดคล้องธุรกิจหลักที่แกร่ง และการเข้า MSCI และ KCE  ราคาเป้าหมาย 81 บาท ค่าเงินบาทอ่อน กำลังผลิตพร้อมรับผลบวกจีนคลาย Lockdown